1С-Бітрыкс

**«1С-Бітрыкс»** (да 2007 года — **«Бітрыкс»**) — расійская тэхналагічная кампанія, распрацоўшчык CMS «1С-Бітрыкс: Кіраванне сайтам» і сэрвісу «Бітрыкс24».

Кампанія «Бітрыкс» была заснаваная ў 1998 годзе Сяргеем Рыжыкавым разам з групай аднадумцаў. Большасць з іх працягвае працаваць у кампаніі і цяпер.

Штаб-кватэра кампаніі знаходзіцца ў Калінінградзе. Таксама існуюць офісы ў Маскве, Мінску і Алмаце.

## Гісторыя 
Кампанія «Бітрыкс» была заснаваная ў 1998 годзе Сяргеем Рыжыкавым разам з двума былымі калегамі з АКБ «Інвестбанк».

У 2003 годзе кампанія выпусціла камерцыйна паспяховы прадукт «Бітрыкс: Кіраванне сайтам 3.0». За некалькі месяцаў у партнёрскую сетку далучылася каля 300 партнёраў. У 2006 годзе «Бітрыкс» ужо супрацоўнічаў з больш чым 1000 партнёрамі.

У 2007 годзе «Бітрыкс» стварыў сумеснае прадпрыемства з кампаніяй «1С». Арганізацыя атрымала назву «1С-Бітрыкс», у якой 50 % належыць кампаніі «Бітрыкс», а 50 % — кампаніі «1С».

У 2019 годзе быў прадстаўлены новы прадукт — «1С-Бітрыкс24: Інтэрнэт-крамa + CRM».

## Прадукты 
### «1С-Бітрыкс: Кіраванне сайтам» 
CMS «1С-Бітрыкс: Кіраванне сайтам» — сістэма для стварэння і кіравання вэб-праектамі.

Паводле ацэнак кампаніі Data Insight, у 2017 годзе «1С-Бітрыкс: Кіраванне сайтам» была прызнаная найбольш папулярнай CMS сярод топ-300 найбуйнейшых расійскіх інтэрнэт-крам з доляй рынку 28,7 %.

### «Бітрыкс24» 
«Бітрыкс24» — сэрвіс для кіравання бізнесам. Распаўсюджваецца па мадэлі SaaS або з усталёўкай «каробкавай» версіі «1С-Бітрыкс24» на ўласным абсталяванні.

Паводле ацэнак Інстытута праблем прадпрымальніцтва, «Бітрыкс24» выкарыстоўваюць 5,5 % усіх расійскіх кампаній.

Па стане на 16 мая 2021 года ў «Бітрыкс24» было зарэгістравана 9 мільёнаў кампаній.

20 ліпеня 2020 года Інстытут праблем прадпрымальніцтва і J’son & Partners Consulting апублікавалі сумеснае даследаванне рынку CRM у Расіі:

* «Бітрыкс24» заняў першае месца ў рэйтынгу вядомасці CRM;
* «Бітрыкс24» на першым месцы па долі ўкаранення CRM у расійскіх кампаніях.

### Фінансавыя паказчыкі 
У 2018 годзе партнёрская сетка кампаніі «1С-Бітрыкс» налічвала больш за 21 187 кампаній.

Паводле ацэнкі Forbes, у 2020 годзе кошт кампаніі склаў 135 мільёнаў долараў ЗША.

«Мы разлічваем вырасці ў 5 разоў ад бягучага ўзроўню» — з інтэрв’ю Сяргея Рыжыкава для РБК Pro;
* 2018 год — 18-е месца. Ацэнка Forbes — 97 млн долараў ЗША;
* 2019 год — 15-е месца. Ацэнка Forbes — 106 млн долараў ЗША;
* 2020 год — 11-е месца. Ацэнка Forbes — 135 млн долараў ЗША.

### Конкурс «Прэмія Рунэту» 
Прадукты кампаніі неаднаразова намінаваліся на конкурс «Прэмія Рунэту»:
* «1С-Бітрыкс: Кіраванне сайтам» у 2006 і 2008 гадах атрымліваў «Прэмію Рунэту» ў намінацыях «Тэхналогіі і інавацыі» і «Эканоміка і бізнес»;
* «Бітрыкс24» у 2011, 2012, 2017 і 2020 гадах станавіўся лаўрэатам «Прэміі Рунэту» ў намінацыях «Эканоміка і бізнес», «Інавацыі і тэхналогіі» і «Эканоміка, бізнес і інвестыцыі».

### Іншыя рэйтынгі 
15 студзеня 2020 года кампанія «1С-Бітрыкс» заняла 15-е месца ў рэйтынгу хуткарослых тэхналагічных кампаній «ТэхУспех — 2019».

Кампанія «1С-Бітрыкс» увайшла ў «Рэйтынг працадаўцаў Расіі 2020 года» паводле версіі HeadHunter у катэгорыі кампаній з колькасцю персаналу ад 251 да 1000 чалавек, у намінацыях:
* «Самыя лаяльныя супрацоўнікі»
* «Найбольш папулярныя сярод кандыдатаў».

У 2021 годзе кампанія «1С-Бітрыкс» увайшла ў ТОП-10 лепшых працадаўцаў Расіі паводле HeadHunter сярод кампаній з колькасцю персаналу 251—1000 чалавек.

## Зноскі 
Катэгорыя:Кампаніі паводле алфавіта
Катэгорыя:Кампаніі, створаныя ў 1998 годзе
Катэгорыя:Кампаніі Калінінграда
Катэгорыя:Вытворцы праграмнага забеспячэння Расіі
Катэгорыя:ІТ-кампаніі Расіі
Катэгорыя:Заснаваныя ў 1998 годзе ў Расіі
Катэгорыя:1С